b'\n_START_ARTICLE_\nSialis lutaria\n_START_SECTION_\nUtbredelse\n_START_PARAGRAPH_\nSialis lutaria er den eneste norske arten mudderflue som kan kalles vanlig. Den finnes i hele Norge. Det finnes ytterligere fire norske arter som alle er sjeldne, to av artene har en nordlig utbredelse og er bare funnet helt nord i Norge._NEWLINE_For sikker artsbestemmelse av de fem norske artene mudderfluer m\xc3\xa5 genitalia unders\xc3\xb8kes.\n_START_SECTION_\nUtseende\n_START_PARAGRAPH_\nSialis lutaria er et m\xc3\xb8rkt brunsvart insekt. De er forholdsvis kraftige dyr. Vingene  er svakt sotfarget med tydelig og markert vingeribbenett. Vingespennet er mellom 20 og 35 mm. og kroppen er ca. 10-16 mm. lang. _NEWLINE_Larvene  er opptil 20 millimeter lange. De har utvendige gjeller, parvise og utst\xc3\xa5ende p\xc3\xa5 hvert av leddene p\xc3\xa5 bakkroppen. Bakkroppen ender i en hale (telson). Larvene har omtrent ti hudskift.\n_START_SECTION_\nLevevis\n_START_PARAGRAPH_\nSialis lutaria finnes i ferskvann, ved stranden av st\xc3\xb8rre og mindre innsj\xc3\xb8er. Larvene lever i vannet (akvatisk), som rovdyr og lever av andre mindre dyr, som insekter. _NEWLINE_De voksne (imago) flyr i juli og august. De lever ganske kort og tar nesten ikke til seg n\xc3\xa6ring. Mudderfluer er ganske trege og store insekter og er d\xc3\xa5rlige flygere og finnes derfor alltid i n\xc3\xa6rheten av vann. De flyr med en ganske sterk summende lyd. De voksne kan p\xc3\xa5treffes mellom mai og juni. _NEWLINE_Eggene plasseres i stillest\xc3\xa5ende ferskvann, i grupper p\xc3\xa5 vannplanter i mindre og st\xc3\xb8rre innsj\xc3\xb8er. Larvene finnes ofte p\xc3\xa5 ganske store dyp, nedgravd i bunnslammet. De lever som predator (rovdyr) p\xc3\xa5 andre mindre dyr. _NEWLINE_De bruker normalt to \xc3\xa5r p\xc3\xa5 utviklingen. N\xc3\xa5r de er klar for \xc3\xa5 g\xc3\xa5 inn i puppeperioden forlater de vannet og graver seg ned i jorden like ved stranden.'